ddrg/super_eurlex huggingface dataset:
Kommissionens beslutning

af 6. januar 2004

om ændring af beslutning 98/371/EF for så vidt angår import af fersk kød fra visse tiltrædende lande

(meddelt under nummer K(2003) 5314)

(EØS-relevant tekst)

(2004/83/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), særlig artikel 14, 15 og 16,

under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum(2), særlig artikel 8, stk. 4, og artikel 9, stk. 2, litra b), og

ud fra følgende betragtninger:

(1) I Kommissionens beslutning 98/371/EF(3) er der fastsat dyresundhedsbetingelser og bestemmelser om udstedelse af sundhedscertifikat ved import af fersk kød fra visse europæiske lande.

(2) Da dyresundhedssituationen tillader det, og for at skabe klarhed og konsekvens forud for tiltrædelsen, bør Cypern og Malta have tilladelse til at eksportere fersk kød af alle arter omhandlet i denne beslutning til Fællesskabet.

(3) Den generelle dyresundhedssituation i Estland og Letland er ligeledes tilfredsstillende.

(4) Medlemsstaterne bør på dette grundlag tillade import af kød af kvæg, får, geder og dyr af hestefamilien fra de pågældende lande til Fællesskabet samt svinekød fra Letland.

(5) Samtidig bør navnene opdateres, herunder regioner og ISO-koder for Bulgarien og Slovakiet.

(6) Beslutning 98/371/EF bør ændres i overensstemmelse hermed.

(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag I og II til beslutning 98/371/EF affattes som angivet i bilagene til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 6. januar 2004.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28. Senest ændret ved forordning (EF) nr. 807/2003 (EUT L 122 af 16.5.2003, s. 36).

(2) EFT L 18 af 23.1.2003, s. 11.

(3) EFT L 170 af 16.6.1998, s. 16. Senest ændret ved beslutning 2003/827/EF (EUT L 311 af 27.11.2003, s. 36).

BILAG I

"BILAG I

BESKRIVELSE AF VISSE EUROPÆISKE LANDES OMRÅDER, DER ER AFGRÆNSET MED HENBLIK PÅ DYRESUNDHEDSCERTIFICERING

>TABELPOSITION>"

BILAG II

"BILAG II

DYRESUNDHEDSGARANTIER, DER KRÆVES FOR UDSTEDELSE AF SUNDHEDSCERTIFIKAT FOR FERSK KØD

>TABELPOSITION>

NB

Import af fersk kød til konsum er ikke tilladt, medmindre et program for kontrol af restkoncentrationer i det eksporterende tredjeland er blevet godkendt af Kommissionen."
Kommissionens beslutning

af 6. januar 2004

om 16. ændring af beslutning 2000/284/EF om listen over godkendte sædopsamlingsstationer for indførsel af hingstesæd fra tredjelande

(meddelt under nummer K(2003) 5313)

(EØS-relevant tekst)

(2004/70/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF(1), særlig artikel 17, stk. 3, litra b), og

ud fra følgende betragtninger:

(1) De australske myndigheder har officielt meddelt Kommissionen, at de har frataget godkendelsen til to stationer til opsamling af hingstesæd, som tidligere er meddelt Kommissionen i henhold til direktiv 92/65/EØF.

(2) De slovakiske myndigheder har officielt meddelt Kommissionen, at de i henhold til direktiv 92/65/EØF har godkendt en station til opsamling af hingstesæd.

(3) De amerikanske myndigheder har officielt meddelt Kommissionen, at de i henhold til direktiv 92/65/EØF har godkendt endnu ni stationer til opsamling af hingstesæd samt en række ændringer af visse godkendelsesdetaljer for yderligere fire stationer til opsamling af hingstesæd.

(4) Det er nødvendigt at tilføje Serbien og Montenegro til listen i rækkefølge efter landenes ISO-kode.

(5) Det er nødvendigt at tage hensyn til de tiltrædende landes planlagte tiltrædelse af EU den 1. maj 2004.

(6) Listen over godkendte stationer bør derfor ændres på baggrund af de nye oplysninger fra de pågældende tredjelande, og ændringerne bør af klarhedshensyn fremhæves i bilaget.

(7) Kommissionens beslutning 2000/284/EF(2) bør derfor ændres i overensstemmelse hermed.

(8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 2000/284/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 6. januar 2004.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 54. Senest ændret ved Kommissionens forordning (EF) nr. 1398/2003 (EUT L 198 af 6.8.2003, s. 3).

(2) EFT L 94 af 14.4.2000, s. 35. Senest ændret ved beslutning 2003/574/EF (EUT L 196 af 2.8.2003, s. 27).

BILAG

"ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>"
Rådets afgørelse 2004/61/FUSP

af 26. maj 2003

om indgåelse af aftalen mellem Den Europæiske Union og Den Slovakiske Republik om Den Slovakiske Republiks væbnede styrkers deltagelse i de EU-ledede styrker (EUS) i Den Tidligere Jugoslaviske Republik Makedonien

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 24,

under henvisning til formandskabets henstilling, og

ud fra følgende betragtninger:

(1) Den 27. januar 2003 vedtog Rådet fælles aktion 2003/92/FUSP om Den Europæiske Unions militæroperation i Den Tidligere Jugoslaviske Republik Makedonien(1).

(2) Ifølge artikel 8 i den fælles aktion skal detaljerede ordninger vedrørende tredjelandes deltagelse fastlægges i en aftale i overensstemmelse med artikel 24 i traktaten om Den Europæiske Union.

(3) I forlængelse af Rådets afgørelse af 18. marts 2003, der bemyndigede generalsekretæren/den højtstående repræsentant til at indlede forhandlinger, har generalsekretæren/den højtstående repræsentant ført forhandlinger om en aftale med Den Slovakiske Republik om Den Slovakiske Republiks væbnede styrkers deltagelse i de EU-ledede styrker (EUS) i Den Tidligere Jugoslaviske Republik Makedonien.

(4) Denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem Den Europæiske Union og Den Slovakiske Republik om Den Slovakiske Republiks væbnede styrkers deltagelse i de EU-ledede styrker (EUS) i Den Tidligere Jugoslaviske Republik Makedonien godkendes herved på Den Europæiske Unions vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den person, der er beføjet til at undertegne aftalen med bindende virkning for Den Europæiske Union.

Artikel 3

Denne afgørelse offentliggøres i Den Europæiske Unions Tidende.

Artikel 4

Denne afgørelse har virkning fra dagen for vedtagelsen.

Udfærdiget i Bruxelles, den 26. maj 2003.

På Rådets vegne

G. Drys

Formand

(1) EUT L 34 af 12.2.2003, s. 26.
Kommissionens beslutning

af 30. december 2003

om ændring af beslutning 2003/566/EF om det finansielle bidrag til foranstaltninger, som medlemsstaterne har planlagt for 2003 til gennemførelse af kontrol-, inspektions- og overvågningsordningerne for den fælles fiskeripolitik

(meddelt under nummer K(2003) 5221)

(Kun den spanske, danske, tyske, græske, engelske, franske, italienske, nederlandske, portugisiske, finske og svenske udgave er autentiske)

(2004/64/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 2001/431/EF af 28. maj 2001 om tilskud fra Fællesskabet til bestemte udgifter, som medlemsstaterne afholder til iværksættelse af kontrol-, inspektions- og overvågningsordninger for den fælles fiskeripolitik(1), særlig artikel 13, og

ud fra følgende betragtninger:

(1) Ifølge Kommissionens beslutning 2003/566/EF af 28. juli 2003 om støtteberettigelsen af de udgifter, der er planlagt af visse medlemsstater for 2003 til gennemførelse af overvågnings- og kontrolordningerne under den fælles fiskeripolitik(2), yder Fællesskabet et finansielt bidrag til nogle af medlemsstaternes udgifter.

(2) Det har vist sig, at Italiens udgifter og EF's maksimale finansielle bidrag som anført i bilag I til beslutning 2003/566/EF til installering af edb-udstyr og oprettelse af datanet ikke er korrekte. Beløbene bør derfor korrigeres.

(3) Af hensyn til klarheden bør bilag I til beslutning 2003/566/EF udskiftes.

(4) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

Bilag I til beslutning 2003/566/EØF affattes som angivet i bilaget til nærværende beslutning.

Artikel 2

Denne beslutning er rettet til Kongeriget Belgien, Kongeriget Danmark, Forbundsrepublikken Tyskland, Den Hellenske Republik, Kongeriget Spanien, Den Franske Republik, Irland, Den Italienske Republik, Kongeriget Nederlandene, Republikken Østrig, Den Portugisiske Republik, Republikken Finland, Kongeriget Sverige og Det Forenede Kongerige Storbritannien og Nordirland.

Udfærdiget i Bruxelles, den 30. december 2003.

På Kommissionens vegne

Franz Fischler

Medlem af Kommissionen

(1) EFT L 154 af 9.6.2001, s. 22.

(2) EUT L 192 af 31.7.2003, s. 44.

BILAG

"ANEXO I/BILAG I/ANHANG I/ΠΑΡΑΡΤΗΜΑ I/ANNEX I/ANNEXE I/ALLEGATO I/BIJLAGE I/ANEXO I/LIITE I/BILAGA I

>TABELPOSITION>"
Rådets afgørelse

af 22. december 2003

om beskikkelse af et finsk medlem af Det Europæiske Økonomiske og Sociale Udvalg

(2004/62/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 259,

under henvisning til traktaten om oprettelse af Det Europæiske Atomenergifællesskab, særlig artikel 167,

under henvisning til Rådets afgørelse 2002/758/EF, Euratom af 17. september 2002 om beskikkelse af medlemmerne af Det Økonomiske og Sociale Udvalg for perioden fra den 21. september 2002 til den 20. september 2006(1),

i betragtning af, at en plads som medlem af Det Europæiske Økonomiske og Sociale Udvalg er blevet ledig efter Martti REUNAs fratræden, der blev meddelt Rådet den 14. april 2003;

under henvisning til den kandidatliste, som den finske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Leila KURKI beskikkes som medlem af Det Europæiske Økonomiske og Sociale Udvalg som efterfølger for Martti REUNA for den resterende del af dennes mandatperiode, dvs. indtil den 20. september 2006.

Udfærdiget i Bruxelles, den 22. december 2003.

På Rådets vegne

A. Matteoli

Formand

(1) EFT L 253 af 21.9.2002, s. 9.
Kommissionens beslutning

af 6. januar 2004

om anden ændring af beslutning 2000/807/EF for at tage hensyn til den ændrede regionsopdeling i Nederlandene

(meddelt under nummer K(2003) 5312)

(EØS-relevant tekst)

(2004/67/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 82/894/EØF af 21. december 1982 om anmeldelse af dyresygdomme inden for Fællesskabet(1), særlig artikel 5, og

ud fra følgende betragtninger:

(1) Ved Kommissionens beslutning 2000/807/EF(2) fastsættes kodeformen og koderne for anmeldelse af dyresygdomme i henhold til direktiv 82/894/EØF.

(2) Nederlandene har i forbindelse med udarbejdelsen af planer for udryddelse af dyresygdomme justeret landets regionsopdeling. Regionernes nye grænser er fastlagt med henblik på at lette kontrollen med dem i tilfælde af et udbrud. Justeringen af regionsopdelingen i Nederlandene berører systemet for anmeldelse af dyresygdomme som fastsat i beslutning 2000/807/EF. De nye regioner (compartimenten) bør derfor erstatte de nuværende regioner i systemet for anmeldelse af dyresygdomme.

(3) Beslutning 2000/807/EF bør således ændres i overensstemmelse hermed.

(4) For at sikre en fortrolig behandling af de fremsendte oplysninger bør bilaget til nærværende beslutning ikke offentliggøres.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag V til beslutning 2000/807/EF ændres som angivet i bilaget til nærværende beslutning.

Artikel 2

Denne beslutning anvendes fra den 1. januar 2004.

Artikel 3

Denne beslutning er rettet til medlemsstaterne.

Udfærdiget i Bruxelles, den 6. januar 2004.

På Kommissionens vegne

David Byrne

Medlem af Kommissionen

(1) EFT L 378 af 31.12.1982, s. 58. Senest ændret ved forordning (EF) nr. 807/2003 (EUT L 122 af 16.5.2003, s. 36).

(2) EFT L 326 af 22.12.2000, s. 80. Ændret ved beslutning 2002/807/EF (EFT L 279 af 17.10.2002, s. 50).
Rådets afgørelse

af 27. oktober 2003

om indgåelse af aftalen mellem Det Europæiske Fællesskab og Den Russiske Føderation om ændring af aftalen af 9. juli 2002 mellem Det Europæiske Kul- og Stålfællesskab og regeringen for Den Russiske Føderation om handel med visse stålprodukter

(2004/42/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133, sammenholdt med artikel 300, stk. 2, første afsnit, og artikel 300, stk. 3, første afsnit,

under henvisning til forslag fra Kommissionen, og

ud fra følgende betragtninger:

(1) Partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side(1) trådte i kraft den 1. december 1997.

(2) Artikel 21 i partnerskabs- og samarbejdsaftalen fastsætter, at handelen med Det Europæiske Kul- og Stålfællesskabs produkter, i det følgende benævnt "EKSF-produkter", er omfattet af afsnit III, undtagen artikel 15, og bestemmelserne i en aftale.

(3) EKSF og regeringen for Den Russiske Føderation indgik den 9. juli 2002 en sådan aftale om handel med visse stålprodukter(2), som blev godkendt på vegne af EKSF ved Kommissionens afgørelse 2002/603/EKSF(3).

(4) EKSF-traktaten udløb den 23. juli 2002. Parterne blev enige om, at aftalen om handel med visse stålprodukter fortsat bør gælde, og at alle rettigheder og forpligtelser bør gælde efter traktatens udløb, jf. artikel 10, stk. 2, i ovennævnte aftale.

(5) Parterne indledte konsultationer, jf. det godkendte protokollat nr. 2 i ovennævnte aftale, og konkluderede, at aftalens produktdækning skulle gøres bredere for også at omfatte produktgruppe SA5 og SA6 med tilsvarende kvantitative lofter -

TRUFFET FØLGENDE AFGØRELSE:

Artikel 1

1. Aftalen mellem Det Europæiske Fællesskab og regeringen for Den Russiske Føderation om ændring af aftalen af 9. juli 2002 mellem Det Europæiske Kul- og Stålfællesskab og regeringen for Den Russiske Føderation om handel med visse stålprodukter godkendes hermed på Fællesskabets vegne.

2. Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege de personer, der er beføjet til at undertegne den i artikel 1 omtalte aftale.

Udfærdiget i Luxembourg, den 27. oktober 2003.

På Rådets vegne

A. Matteoli

Formand

(1) EFT L 327 af 28.11.1997, s. 3.

(2) EFT L 195 af 24.7.2002, s. 55.

(3) EFT L 195 af 24.7.2002, s. 54.
Europa-Parlamentet og Rådets afgørelse

af 22. december 2003

om udnævnelse af den uafhængige kontrolmyndighed, der skal oprettes i medfør af EF-traktatens artikel 286

(europæisk tilsynsførende for databeskyttelse)

(2004/55/EF)

EUROPA-PARLAMENTET OG RÅDET FOR DEN EUROPÆISKE UNION HAR

under henvisning til traktaten om oprettelse af Det Europæiske Fællesskab, særlig artikel 286,

under henvisning til Europa-Parlamentets og Rådets forordning (EF) nr. 45/2001 af 18. december 2000 om fællesskabsinstitutionernes og -organernes beskyttelse af fysiske personer i forbindelse med behandling af personoplysninger og om fri udveksling af sådanne oplysninger(1), særlig artikel 42,

under henvisning til den liste over ansøgere, som Kommissionen den 22. april 2003 i overensstemmelse med artikel 42, stk. 1, i forordning (EF) nr. 45/2001 har udarbejdet på grundlag af et offentligt stillingsopslag med henblik på udnævnelse af den europæiske tilsynsførende for databeskyttelse og den assisterende tilsynsførende, og

ud fra følgende betragtning:

ifølge artikel 42 i forordning (EF) nr. 45/2001 udnævner Europa-Parlamentet og Rådet efter fælles aftale den europæiske tilsynsførende for databeskyttelse og den assisterende tilsynsførende for en periode på fem år -

TRUFFET FØLGENDE AFGØRELSE:

Artikel 1

Med virkning fra datoen for offentliggørelsen af denne afgørelse udnævnes, for en periode på fem år:

- Peter Johan HUSTINX til europæisk tilsynsførende for databeskyttelse, og

- Joaquin BAYO DELGADO til assisterende tilsynsførende.

Artikel 2

Denne afgørelse offentliggøres i Den Europæiske Unions Tidende.

Udfærdiget i Bruxelles, den 22. december 2003.

På Europa-Parlamentets vegne

P. Cox

Formand

På Rådets vegne

A. Matteoli

Formand

(1) EFT L 8 af 12.1.2001, s. 1.
Rådets afgørelse

af 22. december 2003

om indgåelse af aftalen om videnskabeligt og teknologisk samarbejde mellem Det Europæiske Fællesskab og Den Tunesiske Republik

(2004/127/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 170, sammenholdt med artikel 300, stk. 2, første afsnit, første punktum, og artikel 300, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Kommissionen har på Fællesskabets vegne ført forhandlinger med Den Tunesiske Republik om en aftale om videnskabeligt og teknologisk samarbejde.

(2) Aftalen blev undertegnet på Fællesskabets vegne den 26. juni 2003 i Thessaloniki med forbehold af eventuel senere indgåelse.

(3) Aftalen bør godkendes -

TRUFFET FØLGENDE AFGØRELSE:

Artikel 1

Aftalen om videnskabeligt og teknologisk samarbejde mellem Det Europæiske Fællesskab og Den Tunesiske Republik godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet foranstalter på Fællesskabets vegne den meddelelse, der er omhandlet i aftalens artikel 7(2).

Udfærdiget i Bruxelles, den 22. december 2003.

På Rådets vegne

A. Matteoli

Formand

(1) Udtalelse af 4.12.2003 (endnu ikke offentliggjort i EUT).

(2) Datoen for aftalens ikrafttræden offentliggøres i EUT på foranledning af Rådets Generalsekretariat.
2004/126/EF: Rådets afgørelse af 22. december 2003 om indgåelse af aftalen om videnskabeligt og teknologisk samarbejde mellem Det Europæiske Fællesskab og Kongeriget Marokko



EU-Tidende nr. L 037 af 10/02/2004 s. 0008 - 0008



Rådets afgørelse af 22. december 2003 om indgåelse af aftalen om videnskabeligt og teknologisk samarbejde mellem Det Europæiske Fællesskab og Kongeriget Marokko (2004/126/EF) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 170, sammenholdt med artikel 300, stk. 2, første afsnit, første punktum, og stk. 3, første afsnit, under henvisning til forslag fra Kommissionen, under henvisning til udtalelse fra Europa-Parlamentet(1), og ud fra følgende betragtninger: (1) Kommissionen har på Fællesskabets vegne ført forhandlinger med Kongeriget Marokko om en aftale om videnskabeligt og teknologisk samarbejde. (2) Aftalen blev undertegnet på Fællesskabets vegne den 26. juni 2003 i Thessaloniki med forbehold af eventuel senere indgåelse. (3) Aftalen bør godkendes - TRUFFET FØLGENDE AFGØRELSE: Artikel 1 Aftalen om videnskabeligt og teknologisk samarbejde mellem Det Europæiske Fællesskab og Kongeriget Marokko godkendes herved på Fællesskabets vegne. Teksten til aftalen er knyttet til denne afgørelse. Artikel 2 Formanden for Rådet foranstalter på Fællesskabets vegne den meddelelse, der er omhandlet i aftalens artikel 7(2). Udfærdiget i Bruxelles, den 22. december 2003. På Rådets vegne A. Matteoli Formand (1) Udtale af 4. december 2003 (endnu ikke offentliggjort i EUT). (2) Datoen for aftalens ikrafttræden offentliggøres i EUT på foranledning af Rådets Generalsekretariat.
Rådets afgørelse

af 22. december 2003

om indgåelse af en tillægsprotokol om handelsordningen for visse fisk og fiskevarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side

(2004/107/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum,

under henvisning til forslag fra Kommissionen, og

ud fra følgende betragtninger:

(1) Det er ønskeligt at supplere Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side(1) med en tillægsprotokol med bestemmelser om præferencevilkårene for indførsel i Fællesskabet af visse fisk og fiskevarer med oprindelse i Rumænien og indførsel i Rumænien af visse fisk og fiskevarer med oprindelse i Fællesskabet.

(2) Med henblik herpå bør der knyttes en ny protokol om handelsordningen for visse fisk og fiskevarer til ovennævnte Europaaftale.

(3) Protokollen bør godkendes -

TRUFFET FØLGENDE AFGØRELSE:

Artikel 1

Tillægsprotokollen om handelsordningen for visse fisk og fiskevarer til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Rumænien på den anden side godkendes herved på Fællesskabets vegne.

Teksten til tillægsprotokollen er knyttet til denne afgørelse.

Artikel 2

Rådets formand informerer i medfør af artikel 4 i protokollen den rumænske regering om Fællesskabets godkendelse af protokollen.

Udfærdiget i Bruxelles, den 22. december 2003.

På Rådets vegne

A. Matteoli

Formand

(1) EFT L 357 af 31.12.1994, s. 2.